Kaušņu purvs

Kaušņu purvs ir dabas liegums Jēkabpils novada Kalna un Leimaņu pagastos uz austrumiem no Vidsalas. 

Dabas liegums ietver daļu no Kaukšņu purva, Ērmītes ezeru un apkārtējās teritorijas. Gar lieguma rietumu pusi tek Ērmīte. Lieguma lielāko daļu aizņem meliorācijas pārveidots augstais purvs, kurš apaug ar priedi. Purva malās atrodas skujkoku, jauktie un fragmentāri lapkoku meži, kas piemēroti dažām retām putnu sugām (sastopama mežirbe, baltmugurdzenis, pelēkā dzilna). Liegums ļoti piemērots lielajiem zīdītājiem, sastopami vilki un meža caunas.

 Ārējās saites 
Dabas aizsardzības pārvalde - "Kaušņu purvs"

Kategorija:Latvijas dabas liegumi
Kategorija:Kalna pagasts
Kategorija:Leimaņu pagasts